บทที่ 12
คุณสมบัติของกล้องและมุมมอง2
(Camera Settings in Maya2)

สร้างการเคลื่อนที่ให้กับกล้อง 
Animating Cameras 
อย่างที่ทราบว่าเราสามารถสร้างความเคลื่อนไหวให้กับวัตถุได้เกือบทุกชนิดภายในโปรแกรม แม้แต่กล้องก็ไม่ นอกเหนือกฎเกณฑ์นี้ การขยับกล้องในโปรแกรมสามมิตินอกจากทำได้เช่นเดียวกับการขยับกล้องในโลกจริงแล้ว ยังมีข้อได้เปรียบในเรื่องของการเคลื่อนที่ในมุมมองที่กล้องจริงไม่สามารถทำได้ เช่นการเคลื่อนที่ผ่านช่องเล็กๆ อย่างรูกุญแจ กล้องที่บินอย่างอิสระบนท้องฟ้า หรือกล้องที่ต้องวิ่งผ่านกองไฟ ผ่านน้ำเป็นต้น 
แล้วเราจะขยับกล้องได้อย่างไรล่ะ ในการขยับกล้องสามารถทำได้สองวิธี วิธีแรกคือการ Select ที่กล้องแล้วใช้ Move Tool หรือ Rotate Tool ทำการขยับเช่นเดียวกับการขยับวัตถุอื่นๆ หรือวิธีที่สองคือการปรับจากมุมมอง
หมายเหตุ: การใช้ Scale Tool ปรับขนาดของกล้องจะไม่มีผลในเรื่องอขงมุมมองแต่อย่างใด แต่จะทำให้ไอคอน ของกล้องใหญ่ขึ้น และง่ายต่อการ Select เพิ่มขึ้นเท่านั้น
 
เมื่อเคลื่อนไหวกล้องได้แล้วก็มาถึงคำถามต่อมาว่า แล้วเราจะบันทึกค่าการเปลี่ยนแปลงเหล่านี้ได้อย่างไร คำตอบคือคีย์เฟรม ไม่ว่าจะเป็นตัวกล้อง (Camera) หรือที่เล็ง (Aim) ล้วนสามารถใส่คีย์เฟรมได้เช่นเดียวกับวัตถุ อื่นๆ สิ่งที่เราต้องทำก็คือการ Select ที่กล้องหรือที่เล็งแล้วทำการบันทึกคีย์เฟรมลงไป จากนั้นย้ายที่กล้องไปยัง ตำแหน่งที่ต้องการแล้วทำการบันทึกคีย์เฟรมเข้าไปอีกทีหนึ่งเช่นนี้เรื่อยไป ส่วนกราฟการเคลื่อนที่ของกล้อง สามารถเลือกใช้ประเภทของ Tangents ได้ตามความเหมาะสม ไม่ว่าจะเป็นกล้องแบบเคลื่อนที่อย่างต่อเนื่อง, กล้องที่มี Slow-In/ Out หรือกล้องที่มีการแช่หรือตัดมุมมองไปมา (เนื้อหาอยู่ในบทที่ 7 เรื่องการแก้ไขกราฟ) สร้างเป็นการ Tumble, Track และ Dolly กล้องได้ตามความเหมาะสม 
หมายเหตุ: กล้องที่แสดงมุมมองอยู่ ไม่แน่เสมอไปว่าคือกล้องที่ถูก Select อยู่ขณะนั้น ดังนั้นต้องดูให้แน่ใจก่อน ทำการบันทึกคีย์เฟรมว่ากล้องที่ต้องการถูกเลือกอยู่ในขณะนั้นหรือไม่ 

การใส่คีย์เฟรมให้กับกล้อง 
View/ Select Camera จาก View Panel แล้วกด S 
การใส่คีย์เฟรมให้กับกล้องสามารถทำได้ทั้งในขณะที่กล้องนั้นแสดงมุมมองอยู่ หรือไม่แสดงก็ได้ทั้งนั้น เพียงแต่ ต้อง Select เลือกที่กล้องตัวที่ต้องการบันทึกก่อน ในการเลือกที่กล้องสามารถทำได้สองวิธี วิธีแรกคือการ Select ที่ไอคอนกล้องโดยตรงจากมุมมอง Top, Front, Side หรือ Perspective View อีกวิธีหนึ่งคือการ Select กล้อง จากมุมมองของกล้องเอง โดยไปที่มุมมองของกล้องที่ต้องการแล้วใช้คำสั่ง View/ Select Camera จาก View Panel Menu ของกล้องนั้น ไม่ว่าจะเป็นวิธีใดก็ตามเมื่อเรา Select เลือกกล้องเสร็จแล้ว สามารถทำการบันทึกคีย์ เฟรมได้โดยการกดปุ่ม “S” จากแป้นคีย์บอร์ด คีย์เฟรมจะถูกบันทึกลงบน Timeline เช่นเดียวกับคีย์เฟรมของวัตถุ อื่นๆ ที่หน้าต่าง Attributes ของกล้องจะเกิดแถบสีส้มแสดงการบันทึกค่าความเปลี่ยนแปลงขึ้นมาบนช่องของ Translate, Rotate และ Scale

การสร้างที่เล็งของกล้องให้เคลื่อนที่ตามวัตถุ 
Creating Camera Aim Follow an Object 
เพื่อความเข้าใจเราจะมาลองสร้างกล้องและที่เล็ง (Camera and Aim) ให้เคลื่อนที่ตามวัตถุกัน จากจุดนี้จะช่วย ให้เกิดความเข้าใจในเรื่องของการใส่คีย์เฟรมและการใช้ประโยชน์จากที่เล็งของกล้องได้ดีขึ้น ประโยชน์ของกล้อง ในลักษณะนี้เช่นในสถานการณ์ที่ต้องตามจับภาพวัตถุที่เคลื่อนที่อย่างรวดเร็ว เช่นฉากการซิ่งรถเป็นต้น 
•	สร้างวัตถุขึ้นมาหนึ่งชิ้น สมมุติว่าเป็นวัตถุที่จะมีการ เคลื่อนที่ไปมา จากตัวอย่างจะใช้ลูก Sphere แล้ว สร้างกล้องพร้อมที่เล็งขึ้นมาด้วยคำสั่ง Create/ Cameras/ Cameras and Aim จัดวางตำแหน่ง ของลูกบอล ให้อยู่ด้านหน้าของกล้องดังภาพ ตัวอย่าง 

•	Select ตรงที่เล็งของกล้อง (Aim) สามารถ Select ได้โดยการคลิกที่ตัวที่เล็งโดยตรง หรือจะคลิกที่เส้น ที่เชื่อมระหว่างที่เล็งกับตัวกล้องก็ได้เช่นกัน จากนั้น ใช้ Move Tool ย้ายที่เล็งไปไว้ใจกลางลูกทรงกลม ที่สร้างขึ้น

•	Select ที่ลูก Sphere จากนั้นกด Shift ค้างไว้แล้ว Select ที่ที่เล็ง (Aim) ทำการเชื่อมความสัมพันธ์ ระหว่างที่เล็งและวัตถุด้วยคำสั่ง Animation: Constrain/ Point จากนี้ไม่ว่าเราจะเคลื่อนวัตถุไปที่ ใด ที่เล็งจะตามไปด้วยเสมอ 
หมายเหตุ: ลำดับก่อนหลังในการ Select วัตถุมี ความสำคัญ วัตถุที่เป็นตัวหลักต้องถูกเลือกก่อน เสมอ ส่วนตัวที่ต้องกด Shift ไว้ จะเป็นตัวตาม 

•	ลองใช้ Move Tool เปลี่ยนตำแหน่งของลูก Sphere และลอง Set Keyframe ในตำแหน่งต่างๆดู สังเกต ตัวที่เล็งจะเคลื่อนที่ และจะดึงให้กล้องหมุนตาม การเคลื่อนที่ของวัตถุ 

•	เปลี่ยนมุมมองไปที่มุมมองของกล้อง โดยไปที่ Panels/ Perspective/ ตามด้วยชื่อของกล้อง (ถ้า ไม่มีการตั้งชื่อใหม่จะมีชื่อว่า Persp 1) สังเกต ผลลัพธ์ที่ได้ ไม่ว่าวัตถุจะเคลื่อนที่ไปในทิศทางใด จะออกห่างหรือเข้าใกล้กล้องเท่าใด วัตถุก็ยังจะถูก จับอยู่ที่กึ่งกลางของมุมมองพอดี 

การสร้างกล้องวิ่งตามทางเดิน 
Animating a Camera Follow a Path 

จากตัวอย่างที่ผ่านมาทำให้ทราบว่าเราสามารถสร้างกล้องให้ที่เล็งเคลื่อนที่ตามวัตถุได้ มาถึงตัวอย่างนี้เราจะมา ลองสร้างกล้องให้วิ่งตามเส้นทางเดินที่ต้องการดู ซึ่งมีประโยชน์ในสถานการณ์ที่ต้องการถ่ายฉากวิวทิวทัศน์ (Landscape Scene) หรือฉากที่ต้องการให้กล้องวิ่งไปเพื่อจับภาพส่วนต่างๆเพื่อบอกเล่าเรื่องราวที่ต้องการ 

•	ขั้นแรกต้องเตรียมฉากก่อน ให้สร้างฉากที่ประกอบ ขึ้นมาจากวัตถุรูปทรงต่างๆ วางเรียงกันดังภาพ ตัวอย่าง จัดให้มีช่องไฟจากกันพอสมควร 

2.สร้างเส้น Curve ขึ้นมาจากคำสั่ง Create/ CV Curve Tool เพื่อใช้เป็นทางเดินให้กับกล้อง จัดวาง ให้วิ่งลัดเลาะไปตามวัตถุดังภาพ จากนั้นสร้าง กล้องแบบไม่มีที่เล็งขึ้นมาจากคำสั่ง Create/ Cameras/ Camera จะได้ไอคอนของกล้องขึ้นมา ในฉาก 

3.ให้ Select ที่กล้องก่อน จากนั้น Shift + Select ที่ เส้น Curve แล้วไปที่คำสั่ง Animation: Animate/ Motion Paths/ Attach to Motion Path เมื่อสั่ง แล้วกล้องจะไปปรากฎอยู่บนเส้น Curve ที่เลือก และเมื่อเราเลื่อนหัวอ่านตรง Timeline จะพบว่า กล้องจะวิ่งจากปลายเส้น Curve ด้านหนึ่ง ไปยังอีก ด้านหนึ่งในจำนวนเท่ากับจำนวนเฟรมบน Timeline ที่มีขณะนั้น แต่กล้องดูเหมือนยังไม่ได้หัน ไปในทิศทางที่ต้องการ 

4.เราสามารถปรับทิศทางการหันของกล้อง ไปใน ทิศทางที่ต้องได้ โดยการแก้ไขจาก Attributes ของ กล้อง เริ่มจาก Select ไปที่กล้อง จากนั้นเลือกไปที่ MotionPath1 จาก Input Section ของ Channel Box เลื่อนมาด้านล่าง ตรงหัวข้อ Front Twist, Up Twist และ Side Twist จะเป็นที่ปรับทิศทางการ หมุนของกล้อง ใส่ค่าตรง Up Twist = -90 กล้องจะ หันไปในทิศทางตามเส้น Path 

เมื่อปรับได้ทิศทางที่ต้องการแล้ว ลองปรับมุมมองเป็นมุมมองของกล้องตัวที่สร้างแล้วทำการ Preview ดู จะได้ ภาพของกล้องที่วิ่งตามเส้นทางที่วางไว้ ในการทำงานสามารถเปิด Graph Editor ขึ้นมาแก้ไขเรื่องของ Timing และเรื่องของเลนส์ในการ Zoom ได้

แบบฝึกหัด
จงแอนิเมทมุมกล้องเคลื่อนไหวโดยใช้ MotionPath จำนวน 300 เฟรม